109. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Β1/667 ΠΕ της 18 Ιαν.-1 Φεβρ.2000 (ΦΕΚ Β' 76) Τροποποίηση του γνωστικού αντικειμένου των Τομέων Ιδιωτικού Δικαίου και Δημοσίου Δικαίου και Πολιτικής Επιστήμης του Τμήματος Νομικής, του Δημοκρίτειου Πανεπιστημίου Θράκης. Το γνωστικό αντικείμενο των Τομέων: α) Ιδιωτικού Δικαίου και β) Δημοσίου Δικαίου και Πολιτικής Επιστήμης του Τμήματος Νομικής του Δημοκρίτειου Πανεπιστήμιου Θράκης, που συνεστήθησαν με την αρ.Β1/748/30.11.1982 (Β΄1026) υπουργική απόφαση, τροποποιείται και καθορίζεται εφεξής ως ακολούθως: 1.Τομέας Ιδιωτικού Δικαίου: Εισαγωγή στην Επιστήμη του Δικαίου, Ιστορία του Ελληνικού και του Ρωμαϊκού Δικαίου, Εκκλησιαστικό Δίκαιο, Αστικό Δίκαιο, Αστικό Δικονομικό Δίκαιο, Φιλοσοφία και Μεθοδολογία του Δικαίου. 2.Τομέας Δημοσίου Δικαίου και Πολιτικής Επιστήμης: Συνταγματικό Δίκαιο, Διοικητικό Δίκαιο Δημοσιονομικό Δίκαιο, Επιστήμη των Πολιτικών Θεωριών, Πολιτειολογία, Κοινωνιολογία και Πολιτικής Κοινωνιολογία. 